Ds Lied vo de Bahnhöf    das isch ds lied  vo de bahnhöf wo dr zug  geng scho abgfahren isch  oder no nid isch cho  und es stöh  lüt im rägemantel dert und tue warte    und ds gepäck  hei si abgstellt und zwöi chind  luegen am outomat  ob nid doch dert no meh  usechöm  als die caramel wo  si  scho hei gässe    und dr bahn-  hofvorstand telephoniert  d'mütze hanget ar wand  und im wartsaal isch gheizt  sitzt e ma  won e stumpe roukt wo stinkt  und list ds amtsblatt    mängisch lüt-  tet e gloggen und en ar-  beiter mit schwarze händ  stellt e weiche me weis  nid für was  dänk für d'güeterwäge wo  vor em Schopf stöh    und dr bahn-  hofvorstand leit d'mützen a  s'fahrt e schnällzug verby  und es luftet no gäng  waretdäm  dass dr vorstand scho sy huet  wider abziet    das isch ds lied  vo de bahnhöf wo dr zug  geng scho abgfahren isch  oder no nid isch cho